ddrg/super_eurlex huggingface dataset:
Oficiālais Vēstnesis L 042 , 14/02/1998 Lpp. 0061 - 0062



Komisijas Lēmums (1998. gada 3. februāris), ar ko pēc Austrijas, Somijas un Zviedrijas pievienošanās groza Komisijas Lēmumu 88/566/EEK, kurā uzskaitīti Padomes Regulas (EEK) Nr. 1898/87 3. panta 1. punkta otrajā daļā minētie produkti (98/144/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 2. jūlija Regulu (EEK) Nr. 1898/87 par tirdzniecībā izmantoto piena un piena produktu apzīmējumu aizsardzību [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 4. panta 2. punkta b) apakšpunktu, tā kā Regula (EEK) Nr. 1898/87 nosaka principu, ka apzīmējumu "piens" un "piena produkti" drīkst izmantot tikai minētās regulas 2. pantā aprakstītajiem piena produktiem; tā kā izņēmuma kārtā saskaņā ar minētās regulas 3. panta 1. punkta otro daļu šis princips nav piemērojams to produktu apzīmējumiem, kuru precīzās īpašības ir zināmas sakarā ar to tradicionālo izmantojumu un/vai gadījumos, kad apzīmējumus nepārprotami izmanto, lai aprakstītu produktam raksturīgu kvalitāti; tā kā Komisijas 1988. gada 28. oktobra Lēmumā 88/566/EEK [2] ir uzskaitīti produkti, uz kuriem attiecas šis izņēmums; tā kā pēc Austrijas, Somijas un Zviedrijas pievienošanās Eiropas Savienībai jaunās dalībvalstis iesniedza to produktu sarakstus, kuri pēc šo valstu ieskatiem to teritorijās atbilst iepriekšminētā izņēmuma piemērošanas kritērijiem; tā kā Lēmuma 88/566/EEK pielikums ir jāpapildina, iekļaujot jauno dalībvalstu to produktu nosaukumus attiecīgajās valodās, uz kuriem var attiecināt šo izņēmumu; tā kā šajā lēmumā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO LĒMUMU. 1. pants Lēmuma 88/566/EEK pielikumā izdara šādus grozījumus: 1. Šā lēmuma pielikuma 1. punktā uzskaitītos produktus iekļauj II iedaļā. 2. Pievieno jaunu X un XI iedaļu, kas minēta šā lēmuma pielikuma 2. punktā. 2. pants Šis lēmums ir adresēts dalībvalstīm. Briselē, 1998. gada 3. februārī Komisijas vārdā — Komisijas loceklis Franz Fischler [1] OV L 182, 3.7.1987., 36. lpp. [2] OV L 310, 16.11.1988., 32. lpp. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA 1. "Butterhäuptel Butterschnitzel Faschiertes Butterschnitzel Milchmargarine Margarinestreichkäse" 2. "X Jordnötssmör Kakaosmör Smörsopp Kokosmjölk Ostkex Margarinost Smördeg XI Kaakaovoi Maapähkinävoi Voileipäkeksi Voitatti Voileipäkakku" --------------------------------------------------
Oficiālais Vēstnesis L 314 , 24/11/1998 Lpp. 0018 - 0018



Komisijas Lēmums (1998. gada 16. novembris), ar kuru groza Komisijas Lēmumu 93/467/EEK, ar ko dalībvalstīm atļauts noteikt atkāpes no dažiem Padomes Direktīvas 77/93/EEK noteikumiem attiecībā uz ozolu (Quercus L.) apaļkokiem ar mizu, kuru izcelsmes valsts ir Kanāda vai Amerikas Savienotās Valstis (izziņots ar dokumenta numuru C (1998) 3503) (98/661/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1976. gada 21. decembra Direktīvu 77/93/EEK par aizsardzības pasākumiem pret augiem vai augu produktiem kaitīgu organismu ievešanu Kopienā un pret to izplatību Kopienā [1], kurā jaunākie grozījumi izdarīti ar Komisijas Direktīvu 98/2/EK [2], un jo īpaši tās 14. panta 1. punktu, ņemot vērā Beļģijas, Dānijas, Vācijas, Grieķijas, Spānijas, Francijas, Itālijas, Luksemburgas un Portugāles pieprasījumus, tā kā saskaņā ar Direktīvas 77/93/EEK noteikumiem Kopienā visumā nedrīkst ievest Ziemeļamerikas valstu izcelsmes ozolu (Quercus L.) apaļkokus ar mizu, jo pastāv risks ievest Ceratocystis fagacearum (Bretz) Hunt., kas izraisa ozolu vīti; tā kā Komisijas Lēmums 93/467/EEK [3], kurā jaunākie grozījumi izdarīti ar Lēmumu 96/724/EK [4], pieļauj atkāpes attiecībā uz ozolu (Quercus L.) apaļkokiem ar mizu, kuru izcelsmes valsts ir Kanāda un Amerikas Savienotās Valstis, ja tiek ievēroti īpaši nosacījumi; tā kā saskaņā ar Lēmuma 93/467/EEK grozījumiem minētā atļauja ir spēkā līdz 1998. gada 31. decembrim; tā kā, pamatojoties uz pašlaik pieejamo informāciju, jāsaglabā iepriekš minētajā lēmumā paredzētie atkāpes nosacījumi; tā kā joprojām pastāv apstākļi, kas pamato šādu atļauju; tā kā tādēļ minētā atļauja jāpagarina vēl uz kādu ierobežotu laiku; tā kā Komisija nodrošinās, lai Kanāda un Amerikas Savienotās Valstis sniegtu visu tehnisko informāciju, kas vajadzīga, lai turpinātu uzraudzīt aizsardzības pasākumu izpildi, kuri vajadzīgi saskaņā ar iepriekš minētajiem tehniskajiem nosacījumiem; tā kā šajā lēmumā noteiktie pasākumi saskan ar Pastāvīgās augu veselības komitejas atzinumu, IR PIEŅĒMUSI ŠO LĒMUMU. 1. pants Lēmumu 93/467/EEK groza šādi. 1. Pēc ieraksta "– Valensija" 1. panta 2. punkta b) apakšpunktā iekļauj ierakstu "– Vigo". 2. Datumu "1998. gada 31. decembris" 3. pantā aizstāj ar "2000. gada 31. decembris". 3. I pielikuma 7. daļā "96/724/EK" aizstāj ar "98/661/EK". 2. pants Šis lēmums ir adresēts dalībvalstīm. Briselē, 1998. gada 16. novembrī Komisijas vārdā — Komisijas loceklis Franz Fischler [1] OV L 26, 31.1.1977., 20. lpp. [2] OV L 15, 21.1.1998., 34. lpp. [3] OV L 217, 27.8.1993., 49. lpp. [4] OV L 329, 19.12.1996., 47. lpp. --------------------------------------------------
Oficiālais Vēstnesis L 014 , 17/01/1997 Lpp. 0057 - 0058



Komisijas Lēmums (1996. gada 18. decembris), ar ko groza Lēmumus 93/196/EEK un 93/197/EEK attiecībā uz zirgu dzimtas dzīvnieku ievedumiem Kopienā no Islandes (Dokuments attiecas uz EEZ) (97/36/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, ar ko reglamentē zirgu dzimtas dzīvnieku pārvietošanu un ievešanu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tā 15. panta a) punktu un 16. pantu, tā kā Islandes veterinārās iestādes ir sniegušas Komisijai garantijas, ka tās teritorijā zirgu infekciozā anēmija nav sastopama; tā kā tāpēc jāpārtrauc seroloģiskā izmeklēšana attiecībā uz šo slimību ("Koginsa tests") zirgu dzimtas dzīvniekiem, kurus ieved no Islandes; tā kā Islandes veterinārajām iestādēm tomēr jāapstiprina, ka valsts ir oficiāli brīva no šīs slimības; tā kā attiecīgi jāgroza Komisijas 1993. gada 5. februāra Lēmums 93/196/EEK attiecībā uz dzīvnieku veselības nosacījumiem un veterināro sertifikāciju nokaušanai paredzētu zirgu dzimtas dzīvnieku ievedumiem [2], kurā jaunākie grozījumi izdarīti ar Lēmumu 96/279/EK [3], un 1993. gada 5. februāra Lēmums 93/197/EEK attiecībā uz dzīvnieku veselības nosacījumiem un veterināro sertifikāciju reģistrētu zirgu dzimtas dzīvnieku un nobarošanai un pavairošanai paredzētu zirgu dzimtas dzīvnieku ievedumiem [4], kurā jaunākie grozījumi izdarīti ar Lēmumu 96/279/EK; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Lēmumu 93/196/EEK groza šādi: a) I pielikuma III nodaļas j) apakšpunkta 1. ievilkumu aizstāj ar šādu: "— i) zirgu infekciozās anēmijas Koginsa tests (2) vai ii) ja zirgu dzimtas dzīvnieks uzturējies Islandē kopš dzimšanas, ir apstiprināts, ka Islande ir oficiāli brīva no zirgu infekciozās anēmijas (2)"; b) II pielikuma III nodaļas j) apakšpunkta 1. ievilkumu aizstāj ar šādu: "— i) zirgu infekciozās anēmijas Koginsa tests (3) vai ii) ja zirgu dzimtas dzīvnieks uzturējies Islandē kopš dzimšanas, ir apstiprināts, ka Islande ir oficiāli brīva no zirgu infekciozās anēmijas (3)". 2. Lēmuma 93/197/EEK II pielikuma (veterinārās apliecības A) III nodaļas j) apakšpunktu aizstāj ar sekojošu: "— i) zirgu infekciozās anēmijas Koginsa tests [5] vai ii) ja zirgu dzimtas dzīvnieks uzturējies Islandē kopš dzimšanas, ir apstiprināts, ka Islande ir oficiāli brīva no zirgu infekciozās anēmijas [1] OV L 224, 18.8.1990., 42. lpp." . 2. pants Šis lēmums ir adresēts dalībvalstīm. Briselē, 1996. gada 18. decembrī Komisijas vārdā — Komisijas loceklis Franz Fischler [1] OV L 224, 18.8.1990., 42. lpp. [2] OV L 86, 6.4.1993., 7. lpp. [3] OV L 107, 30.4.1996., 1. lpp. [4] OV L 86, 6.4.1993., 16. lpp. [5] OV L 224, 18.8.1990., 42. lpp. --------------------------------------------------
Oficiālais Vēstnesis L 262 , 24/09/1997 Lpp. 0005 - 0005



Komisijas Lēmums (1997. gada 26. jūnijs) par to, ka Eiropas Ogļu un tērauda kopienas un Eiropas Atomenerģijas kopienas vārdā tiek noslēgts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Armēnijas Republiku, no otras puses (97/629/EOTK, Euratom) EIROPAS KOPIENU KOMISIJA, ņemot vērā Eiropas Ogļu un tērauda kopienas dibināšanas līgumu un jo īpaši tā 95. panta 1. punktu, ņemot vērā Eiropas Atomenerģijas kopienas dibināšanas līgumu un jo īpaši tā 101. panta 2. punktu, tā kā līdz Partnerības un Sadarbības līguma spēkā stāšanās brīdim, kas parakstīts Briselē 1996. gada 22. aprīlī, ir nepieciešams apstiprināt Pagaidu nolīgumu par tirdzniecību un ar tirdzniecību saistītiem jautājumiem, kas Briselē 1996. gada 10. decembrī parakstīts starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Armēnijas Republiku, no otras puses; tā kā minētā Pagaidu nolīguma noslēgšana ir nepieciešama, lai sasniegtu Kopienas mērķus, kas izklāstīti Eiropas Ogļu un tērauda kopienas dibināšanas līguma 2. un 3. pantā, un tā kā šajā līgumā netika paredzēti visi gadījumi, uz ko attiecas šis lēmums; pēc apspriešanās ar padomdevēju komiteju un ar Padomes piekrišanu, kas sniegta 1997. gada 29. aprīlī, IR PIEŅĒMUSI ŠO LĒMUMU. 1. pants Ar šo Eiropas Ogļu un tērauda kopienas un Eiropas Atomenerģijas kopienas vārdā, kopā ar Protokolu un deklarācijām, tiek apstiprināts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Armēnijas Republiku, no otras puses. Minētie dokumenti ir pievienoti šim lēmumam [1]. 2. pants Komisijas priekšsēdētājs Eiropas Ogļu un tērauda kopienas un Eiropas Atomenerģijas kopienas vārdā sniedz paziņojumu, kas paredzēts šī Pagaidu nolīguma 32. pantā. Briselē, 1997. gada 26. jūnijā Komisijas vārdā — priekšsēdētājs Jacques Santer [1] OV L 129, 21.5.1997., 3. lpp. --------------------------------------------------
Oficiālais Vēstnesis L 053 , 22/02/1997 Lpp. 0001 - 0001



Padomes lēmums (1996. gada 6. decembris) par noslēgto nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses (97/126/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši 113. pantu saistībā ar 228. panta 2. punkta pirmo teikumu, ņemot vērā Komisijas priekšlikumu, tā kā Komisija Kopienas vārdā apspriedusi jaunu nolīgumu, kas aizstāj 1991. gada 2. decembrī parakstīto nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses [1], kurā grozījumi izdarīti ar vēstuļu apmaiņā noslēgto vienošanos starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses, kura tika parakstīta 1995. gada 8. martā [2]; tā kā šis jaunais Nolīgums jāapstiprina, IR PIEŅĒMUSI ŠĀDU LĒMUMU. 1. pants Ar šo Kopienas vārdā tiek apstiprināts nolīgums starp Eiropas Ekonomikas kopienu, no vienas puses, un Dānijas valdību un Farēru salu autonomijas valdību, no otras puses. Nolīguma teksts ir pievienots šim lēmumam. 2. pants Ar šo Padomes priekšsēdētājs ir pilnvarots iecelt personas, kurām ir piešķirtas pilnvaras parakstīt Nolīgumu, lai tas kļūtu saistošs Kopienai, un sniegt Nolīguma 40. pantā paredzēto paziņojumu. Briselē, 1996. gada 6. decembrī Padomes vārdā — priekšsēdētājs D. Spring [1] OV L 371, 31.12.1991., 1. lpp. [2] OV L 54, 10.3.1995., 25. lpp. --------------------------------------------------
Oficiālais Vēstnesis L 175 , 13/07/1996 Lpp. 0034 - 0034



Komisijas Lēmums (1996. gada 10. jūlijs) par izņēmumu no Padomes Direktīvas 91/439/EEK III pielikuma noteikumiem (Dokuments attiecas uz EEZ) (96/427/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 29. jūlija Direktīvu 91/439/EEK par vadītāju apliecībām [1], un jo īpaši tās 7. pantu, tā kā 7. panta 3. punkts paredz, ka dalībvalstis pēc vienošanās ar Komisiju var atkāpties no III pielikuma noteikumiem attiecībā uz fiziskās un psihiskās veselības stāvokļa minimālajiem standartiem, lai vadītu mehāniskos transportlīdzekļus; tā kā šādiem izņēmumiem jābūt saderīgiem ar medicīnas zinātnes attīstību un III pielikumā izklāstītajiem principiem; tā kā III pielikuma 6.3. punkts paredz to, ka vadītāja apliecības iegūšanai vai atjaunošanai, ja vajadzīgs, pretendenta redzes asumam ar korektīvajām lēcām jābūt vismaz 0,8 labākajā acī un vismaz 0,5 sliktākajā acī; tā kā, ja vērtību 0,8 un 0,5 sasniegšanai izmanto korekcijas lēcas, tad asumam bez korekcijas katrā acī jāsasniedz 0,05 vai arī minimālais asums (0,8 un 0,5) ir jāsasniedz, koriģējot redzi ar brillēm, kuru stiprums nepārsniedz plus vai mīnus četras dioptrijas vai arī ar kontaktlēcām (redze bez korekcijas = 0,05), un koriģēšana jāpacieš labi; tā kā 6.3. punkts paredz to, ka vadītāja apliecības neizsniedz vai neatjauno vadītājiem vai pretendentiem, kam nav normāls binokulārs redzes lauks vai kas slimo ar diplopiju; tā kā saskaņā ar III pielikuma 6.3. punktu 2. grupas vadītājiem atļautajam maksimālajam briļļu stiprumam ir jābūt plus vai mīnus 4 dioptrijas, īpaši tāpēc, ka, lietojot stiprākas brilles, tiek izkropļots redzes lauks; tā kā, izmantojot modernas metodes un materiālus, tomēr ir iespējams ražot brilles ar stiprumu līdz plus vai mīnus 8 dioptrijām, bet bez lauka izkropļojumiem; tā kā tādēļ pēc vairāku dalībvalstu pieprasījuma Komisija uzskata, ka medicīnas zinātnes attīstība attaisno izņēmumu no direktīvas III pielikuma 6.3. punkta noteikumiem par briļļu dioptriju stiprumu 2. grupas vadītājiem, IR PIEŅĒMUSI ŠO LĒMUMU. 1. pants Dalībvalstis drīkst atļaut plus vai mīnus 8 dioptrijas plus vai mīnus 4 dioptriju vietā, ja minimālo redzes asumu 0,8 un 0,5 sasniedz, koriģējot ar brillēm. 2. pants Šis lēmums ir adresēts dalībvalstīm. 3. pants Šis lēmums stājas spēkā trīs dienas pēc tā publicēšanas Eiropas Kopienu Oficiālajā Vēstnesī. Briselē, 1996. gada 10. jūlijā Komisijas vārdā — Komisijas loceklis Neil Kinnock [1] OV L 237, 24.8.1991., 1. lpp. --------------------------------------------------
Oficiālais Vēstnesis L 292 , 15/11/1996 Lpp. 0031 - 0031



Padomes Lēmums (1996. gada 28. oktobris) par Eiropas Kopienas un Ēģiptes Arābu Republikas Nolīguma slēgšanu vēstuļu apmaiņas veidā, ar ko koriģē importa režīmu attiecībā uz apelsīnu importu Kopienā, kuru izcelsme ir Ēģiptē un kurus no tās ieved (96/641/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu kopā ar 228. panta 2. punkta pirmo teikumu, ņemot vērā Komisijas priekšlikumu, tā kā Urugvajas kārtas daudzpusējo tirdzniecības sarunu sakarā ir mainīts apelsīnu importa režīms; tā kā jaunais režīms var negatīvi ietekmēt Kopienas tradicionālo importu no Ēģiptes; tā kā ar Eiropas Ekonomikas kopienas un Ēģiptes Arābu Republikas Sadarbības nolīguma [1] 22. pantu paredz, ka, ja tiek grozīti esošie noteikumi, tad Kopiena var grozīt šajā nolīgumā izklāstīto režīmu attiecīgajiem produktiem; tā kā Kopiena ir vienojusies ar Ēģiptes Arābu Republiku par to, ka līdz jauna Eiropas un Vidusjūras reģiona valstu nolīguma noslēgšanai minēto režīmu pielāgos, balstoties uz Nolīgumu vēstuļu apmaiņas veidā; tā kā tagad jāapstiprina minētais nolīgums, IR PIEŅĒMUSI ŠĀDU LĒMUMU. 1. pants Ar šo Kopienas vārdā apstiprina Eiropas Kopienas un Ēģiptes Arābu Republikas Nolīgumu vēstuļu apmaiņas veidā, ar ko pielāgo importa režīmu attiecībā uz apelsīnu importu Kopienā, kuru izcelsme ir Ēģiptē un kurus no tās ieved. Nolīguma teksts ir pievienots šim lēmumam. 2. pants Ar šo Padomes priekšsēdētājam dod tiesības izraudzīties personu, kas ir pilnvarota parakstīt nolīgumu, lai tas kļūtu saistošs Kopienai [2]. 3. pants Komisija vajadzības gadījumā pieņem sīki izstrādātus šā nolīguma piemērošanas noteikumus saskaņā ar Regulas (EEK) Nr. 1035/72 [3] 33. pantā paredzēto procedūru. Luksemburgā, 1996. gada 28. oktobrī Padomes vārdā — priekšsēdētājs D. Spring [1] OV L 266, 27.9.1978., 1. lpp. [2] Šā nolīguma spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī. [3] Padomes 1972. gada 18. maija Regula (EEK) Nr. 1035/72 par augļu un dārzeņu tirgus kopīgo organizāciju (OV L 118, 20.5.1972., 1. lpp.). Regulā jaunākie grozījumi izdarīti ar Komisijas Regulu (EK) Nr. 1363/95 (OV L 132, 16.6.1995., 8. lpp.). --------------------------------------------------
Oficiālais Vēstnesis L 292 , 15/11/1996 Lpp. 0027 - 0028



Padomes Lēmums (1996. gada 28. oktobris) par Eiropas Kopienas un Ēģiptes Arābu Republikas Nolīguma slēgšanu vēstuļu apmaiņas veidā, ar ko groza importa režīmu attiecībā uz rīsu importu Kopienā, kuru izcelsme un nosūtīšanas vieta ir Ēģipte (96/640/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu kopā ar 228. panta 2. punkta pirmo teikumu, ņemot vērā Komisijas priekšlikumu, tā kā ar Eiropas Ekonomikas kopienas un Ēģiptes Arābu Republikas Sadarbības nolīgumu [1] paredz importa maksājumu samazinājumu attiecībā uz rīsu importu Kopienā, kuru izcelsme ir minētajā valstī un kurus no tās ieved, ievērojot 32000 tonnu daudzuma ierobežojumus gadā un ar nosacījumu, ka tiek iekasēti izvedmuitas maksājumi; tā kā šajā nolīgumā ir paredzēts, ka Kopiena, ja tiek grozīti tās noteikumi, var grozīt šo režīmu, ņemot vērā Ēģiptes intereses; tā kā Urugvajas kārtas lauksaimniecības nolīgumā Kopiena ir apņēmusies aizstāt mainīgos nodokļus ar muitas nodokļiem; tā kā tādēļ šis nolīgums ar Ēģipti ir jāgroza; tā kā šajā nolūkā Kopiena sarunu ceļā ir noslēgusi ar Ēģiptes Arābu Republiku Nolīgumu vēstuļu apmaiņas veidā, ar ko groza attiecīgo režīmu; tā kā šis nolīgums ir jāapstiprina, IR PIEŅĒMUSI ŠĀDU LĒMUMU. 1. pants Ar šo Kopienas vārdā apstiprina Eiropas Kopienas un Ēģiptes Arābu Republikas Nolīgumu vēstuļu apmaiņas veidā, ar ko groza importa režīmu attiecībā uz rīsu importu Kopienā, kuru izcelsme ir Ēģiptē un kurus no tās ieved. Nolīguma teksts ir pievienots šim lēmumam. 2. pants Ar šo Padomes priekšsēdētājam dod tiesības izraudzīties personu, kas ir pilnvarota parakstīt Nolīgumu, lai tas kļūtu saistošs Kopienai [2]. 3. pants Šā nolīguma izpildes noteikumus, to skaitā visus uzraudzības pasākumus, pieņem saskaņā ar Regulas (EEK) Nr. 1418/76 27. pantā izklāstīto procedūru [3]. Ja nolīguma piemērošanai nepieciešama cieša sadarbība ar Ēģiptes Arābu Republiku, tad Komisija var veikt visus vajadzīgus pasākumus, lai nodrošinātu šādu sadarbību. Luksemburgā, 1996. gada 28. oktobrī Padomes vārdā — priekšsēdētājs D. Spring [1] OV L 266, 27.9.1978., 1. lpp. [2] Šā nolīguma spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī. [3] Padomes 1976. gada 21. jūnija Regula (EEK) Nr. 1418/76 par rīsu tirgus kopīgo organizāciju (OV L 166, 25.6.1976., 1. lpp.). Regulā jaunākie grozījumi izdarīti ar Regulu (EEK) Nr. 3072/95 (OV L 329, 30.12.1995., 18. lpp.). --------------------------------------------------
Oficiālais Vēstnesis L 345 , 31/12/1996 Lpp. 0078 - 0078



Padomes Lēmums (1996. gada 6. decembris) par Vienošanās noslēgšanu vēstuļu apmaiņas veidā starp Eiropas Kopienu, no vienas puses, un Norvēģijas Karalisti, no otras puses, par 2. protokolu Nolīgumam starp Eiropas Ekonomikas kopienu un Norvēģijas Karalisti (96/753/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu saistībā ar 228. panta 2. punkta pirmo teikumu, ņemot vērā Komisijas priekšlikumu, tā kā rīkotas sarunas sakarā ar Vienošanos vēstuļu apmaiņas veidā starp Eiropas Kopienu, no vienas puses, un Norvēģijas Karalisti, no otras puses, par 2. protokolu Nolīgumam starp Eiropas Ekonomikas kopienu un Norvēģijas Karalisti [1], lai ņemtu vērā Austrijas Republikas, Somijas Republikas un Zviedrijas Karalistes iestāšanos Eiropas Savienībā un Urugvajas raunda vienošanās izpildi; tā kā šī vienošanās būtu jāapstiprina, IR NOLĒMUSI ŠĀDI. 1. pants Ar šo Vienošanās vēstuļu apmaiņas veidā starp Eiropas Kopienu, no vienas puses, un Norvēģijas Karalisti, no otras puses, par 2. protokolu Nolīgumam starp Eiropas Ekonomikas kopienu un Norvēģijas Karalisti ir apstiprināta Kopienas vārdā. Vienošanās teksts ir pievienots šim lēmumam. 2. pants Sīki izstrādātus noteikumus šā lēmuma piemērošanai pieņem Komisija, kurai palīdz Regulas (EK) Nr. 3448/93 [2] 15. pantā minētā Komiteja, saskaņā ar kārtību, ko paredz minētās regulas 16. pants. 3. pants Ar šo Padomes priekšsēdētājs ir pilnvarots norīkot personu, kas ir pilnvarota parakstīt 1. pantā minēto vienošanos, lai uzliktu saistības Kopienai. Briselē, 1996. gada 6. decembrī Padomes vārdā — priekšsēdētājs D. Spring [1] OV L 171, 27.6.1973., 1. lpp. [2] OV L 318, 20.12.1993., 18. lpp. --------------------------------------------------
Oficiālais Vēstnesis L 182 , 02/08/1995 Lpp. 0027 - 0029



Komisijas Lēmums (1995. gada 24. jūlijs), ar ko nosaka dzīvnieku veselības sertifikāta paraugu zirgu olšūnu un embriju tirdzniecībai (Dokuments attiecas uz EEZ) (95/294/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 13. jūlija Direktīvu 92/65/EEK, kurā noteiktas dzīvnieku veselības prasības attiecībā uz to dzīvnieku, spermas, olšūnu un embriju tirdzniecību un importu Kopienā, uz kuriem neattiecas Direktīvas 90/425/EEK [1] A pielikuma 1. punktā minētajos īpašajos Kopienas noteikumos paredzētās dzīvnieku veselības prasības, un kurā jaunākie grozījumi izdarīti ar Komisijas Lēmumu 95/176/EK [2], un jo īpaši tās 11. panta 3. punktu, tā kā Direktīvas 92/65/EEK D pielikumā Padome noteica sanitāros apstākļus olšūnu un embriju ieguvei, apstrādei, uzglabāšanai un transportēšanai, un donorķēvēm piemērojamos veselības nosacījumus; tā kā dzīvnieku veselības sertifikāta paraugs zirgu olšūnu un embriju tirdzniecībai jānosaka saskaņā ar iepriekš minēto direktīvu; tā kā Komisijas Lēmums 95/176/EK, ar ko groza Direktīvas 92/65/EEK pielikumus, kas attiecas uz zirgu spermu, olšūnām un embrijiem, tiek piemērots no 1995. gada 1. oktobra; tā kā tādēļ vienlaicīgi ir piemērojama veterinārā sertifikācija zirgu olšūnu un embriju tirdzniecībai; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dalībvalstīm jānodrošina, ka no viņu teritorijas uz citas dalībvalsts teritoriju tiek nosūtītas tikai tās zirgu olšūnas un embriji, kuriem transportēšanas laikā ir pievienots pienācīgi aizpildīts veselības sertifikāts, kas atbilst pielikumā norādītajam paraugam. 2. pants Šo lēmumu piemēro no 1995. gada 1. oktobra. 3. pants Šis lēmums ir adresēts visām dalībvalstīm. Briselē, 1995. gada 24. jūlijā Komisijas vārdā — Komisijas loceklis Franz Fischler [1] OV L 268, 14.9.1992., 54. lpp. [2] OV L 117, 24.5.1995., 23. lpp. -------------------------------------------------- PIELIKUMS +++++ TIFF +++++ +++++ TIFF +++++ --------------------------------------------------